iraklixyz/georgian-wikipedia-cleaned huggingface dataset:
კრისტიან კივუ

კრისტიან ეუგენ კივუ (დ. 26 ოქტომბერი, 1980, რეშიცა) — რუმინელი ფეხბურთელი. ჩვეულებრივ, ის თამაშობდა მარცხენა მცველის პოზიციაზე, მაგრამ თამაში შეეეძლო ასევე დაცვითი ნახევარმცველის პოზიციაზე.

კარიერა დაიწყო მშობლიური ქალაქის კლუბ „რეშიცაში“. შემდეგ გადავიდა „კრაიოვას უნივერსიტატეაში“, სადაც დაიწყო მისი აღამსვლა და გაჩნდა ინტერესი მის მიმართ სხვადასხვა კლუბების მხრიდან. 1999 წელს მან კონტრაქტი გააფორმა „ამსტერდამის აიაქსთან“.

კივუ გახდა „ბარსელონას“ და „რეალს“ შორის ბრძოლის საგანი 2007 წლის სატრანსფერო ფანჯრის დროს. 27 ივლისს კივუმ დატოვა „რომა“ და ხელი მოაწერა ხუთწლიან კონტრაქტს „მილანის ინტერთან“. ტრასფერის საფასურმა შეადგინა €16 მილიონი.

ტიტულები
საკლუბო
აიაქსი
ერედივიზია (1): 2001-02
ჰოლანდიის თასი (1): 2001–02
ჰოლანდიის სუპერთასი (1): 2002

რომა
კოპა იტალია (1): 2006–07

ინტერი
სერია (3): 2007-08, 2008-09, 2009-10
კოპა იტალია (2): 2009–10, 2010–11
იტალიის სუპერთასი (2): 2008, 2010
უეფა-ს ჩემპიონთა ლიგა (1): 2009–10
ფიფა-ს მსოფლიო საკლუბო ჩემპიონატი (1): 2010

ინდივიდუალური
ჰოლანდიის ოქროს ბუცი: 2002
რუმინეთის წლის ფეხბურთელი: 2000, 2002, 2009, 2010
უეფა-ს წლის გუნდი: 2002
მარკო ვან ბასტენის ტროფი: 2000

კარიერის სტატისტიკა
საკლუბო
სტატისტიკა განახლებულია 2012 წლის 8 ივნისს ჩატარებული მატჩის მიხედვით
ფუტკრის ფიჭა

ფუტკრის ფიჭა — ფუტკრების კონსტრუქცია, რომელიც დამზადებულია ცვილისგან, ფუტკრები მას იყენებენ საკვების შესანახად (თაფლი და ჭეო) და შთამომავლობის გამოსაყვანად. ასევე ის არის ფუტკრების ბუდე. ფიჭა შედგება ექვსკუთხედი, პრიზმული უჯრებისაგან, რომელიც მოქცეულია ორივე მხარეს. ფიჭის ზომა დამოკიდებულია სკის ფორმაზე და ზომაზე. ერთი ფუტკრის უჯრაზე იხარჯება დაახლოებით 13 მილიგრამი ფიჭა.
ქართველი ამერიკელები

} ) — ამერიკის შეერთებული შტატების მოქალაქეები, რომლებსაც ქართული წარმომავლობა აქვთ. ქართველი ამერიკელების ზუსტი რაოდენობა უცნობია, რადგან იმიგრაციის ძირითადი ეტაპის დროს - მე-20 საუკუნის დასაწყისში - ქართველებს შეცდომით რუსებად თვლიდნენ, როგორც ეს სულ ახლახან იყო, ვიდრე საქართველო არ გათავისუფლდა რუსული იმპერიისა და მისი მემკვიდრე საბჭოთა კავშირისაგან.

ისტორია
იმიგრაციის ადრეულ ეტაპები
პირველი დარეგისტრირებული ქართველები როგორც ფიქრობენ, ჩამოვიდნენ აშშ-ში როგორც შემსრულებლები. ერთი ჯგუფი 1890 წელს კაზაკი მხედრების დასს შეუერთდა, დაქირავებულები ბუფალო ბილი კოუდისა და მისი უხეში მხედრების ველური კონგრესის მიერ. აშშ-ში ჩამოსული ქართველების რაოდენობა რუსული რევოლუციის პოლიტიკური გადატრიალებების შედაგად გაიზარდა, როცა ქართული თავადაზნაურობა და ინტელიგენცია, მათ შორის რუსეთის იმპერიის სხვა ნაწილებში მცხოვრებიც, გაიქცნენ ქვეყნიდან. იმიგრაციის მეორე ტალღა საქართველოში წითელი არმიის შემოჭრას მოჰყვა, როცა თავადაზნაურობის და ინტელექტუალური კლასის დანარჩენმა წევრებმაც დატოვეს ქვეყანა, დეპორტაციისა და გარდაუვალი სიკვდილის შიშით ციმბირში.
ტიაგო ალკანტარა

ტიაგო ალკანტარა დო ნასიმენტო (; ; დ. 11 აპრილი, 1991), საყოველთაოდ ცნობილი, როგორც ტიაგო — ესპანელი ფეხბურთელი, თამაშობდა ცენტრალური ნახევარმცველის პოზიციაზე. 2016 და 2020 წლების ევროპის ჩემპიონატისა და 2018 წლის მსოფლიო ჩემპიონატის მონაწილე ესპანეთის ეროვნული ნაკრების შემადგენლობაში.

ადრეული წლები
ტიაგო დაიბადა სან პიეტრო ვერნოტიკოში, იტალიაში, გაიზარდა ესპანეთში. მისი მამა არის ბრაზილიელი მსოფლიო თასის მფლობელი მაზინიო. ფეხბურთის თამაში დაიწყო „ფლამენგოში“ ხუთი წლის ასაკში. შემდეგ მამამისი გადავიდა ესპანეთში და ტიაგომ თამაში განაგრძო გალისიურ კლუბ „ურეკაში“ ნიგრანში. 2001 წელს ის თამაშობდა „კელმეში“, როცა მამამისი თამაშობდა „ელჩეში“. 2005 წელს, 10 წლის ასაკში ის დაბრუნდა „ფლამენგოში“, შემდეგ კვლავ ესპანეთში დაბრუნდა და კონტრაქტი გააფორმა „ბარსელონასთან“, სადაც თამაშობდა ასევე მისი ბიძაშვილიც.

ბარსელონა
2009 წლის 17 მაისს, 18 წლის ასაკში ჰქონდა დებიუტი „ბარსელონას“ პირველ გუნდში, როცა შეცვალა ეიდურ გუდიონსენი 63-ე წუთზე, „მალიორკასთან“ მატჩში. 2010 წლის 20 თებერვალს იაია ტურეს ნაცვლად შემოვიდა 76-ე წუთზე და გაიტანა პირველი გოლი „რასინგთან“ 4-0 მოგებულ მატჩში, კამპ ნოუზე. 2011 წლის 29 ივნისს ტიაგომ კლუბთან გააფორმა ახალი კონტრაქტი 2015 წლის 30 ივნისამდე, €30 მილიონის სატრანსფერო ღირებულებით.

სანაკრებო კარიერა
ტიაგომ მონაწილეობა მიიღო 2008 წლის ევროპის 17-წლამდელთა ჩემპიონატში, დაეხმარა ესპანეთს გათამაშების მოგებაში. ასევე ნაკრებში იმყოფებოდა 2011 წლის ევროპის 21-წლამდელთა ჩემპიონატზეც, სადაც 40 იარდიდან თავისუფალი დარტყმით გოლი გაიტანა შვეიცარიასთან 4-0 მოგებულ მატჩში.

ეროვნულ ნაკრებში პირველად გამოიძახეს 2011 წლის 10 აგვისტოს იტალიასთან მატჩში. დებიუტი შედგა იმავე წლის 6 სექტემბერს, 2012 წლის ევროპის ჩემპიონატის შესარჩევი ეტაპზე ლიხტენშტაინთან 6-0 მოგებულ მატჩში.

საკლუბო სტატისტიკა
სანაკრებო სტატისტიკა
სანაკრებო გოლები
მიღწევები
საკლუბო
ბარსელონა: (11)
ლა ლიგა (4): 2008–09, 2009–10, 2010–11, 2012–13
ესპანეთის თასი (1): 2011–12; ვერცხლი 2010–11
ესპანეთის სუპერთასი (3): 2010, 2011, 2013
უეფა-ს ჩემპიონთა ლიგა (1): 2010–11
უეფა-ს სუპერთასი (1): 2011
ფიფა-ს მსოფლიო საკლუბო ჩემპიონატი (1): 2011

ბაიერნი მიუნხენი: (17)
ბუნდესლიგა (7): 2013–14, 2014–15, 2015–16, 2016–17, 2017–18, 2018–19, 2019–20
გერმანიის თასი (4): 2013–14, 2015–16, 2018–19, 2019–20
გერმანიის სუპერთასი (3): 2016, 2017, 2018
უეფა-ს ჩემპიონთა ლიგა (1): 2019–20
უეფა-ს სუპერთასი (1): 2013
ფიფა-ს მსოფლიო საკლუბო ჩემპიონატი (1): 2013

ესპანეთი
სანაკრებო
ევროპის 17-წლამდე ფეხბურთელთა ჩემპიონატი: 2008
ევროპის 21-წლამდე ფეხბურთელთა ჩემპიონატი: 2011
იბრაჰიმ აფელაი

იბრაჰიმ აფელაი ( დ. 2 აპრილი, 1986, უტრეხტი) — მაროკოული წარმოშობის ნიდერლანდელი ფეხბურთელი, შემტევი ნახევარმცველი. ეკუთვნის კლუბ „ბარსელონას“, 2014 წლის აგვისტოდან იჯარის წესით თამაშობს ბერძნულ „ოლიმპიაკოსში“.

საკლუბო კარიერა
ფეხბურთის თამაში დაიწყო ეინდჰოვენის „-ს“ ახალგაზრდულ აკადემიაში. მისი ოფიციალური დებიუტი შედგა 2004 წლის 4 თებერვალს „ბრედასთან“ სათასო მატჩში, 17 წლის ასაკში. 2005 წლის 15 მაისს აფელაიმ „ფეიენოორდთან“ მატჩში გაიბრწყინა და ხუთი გოლი გაიტანა. მისი დებიუტი ჩემპიონთა ლიგაზე შედგა 2005-2006 წლების სეზონში, 13 სექტემბერს, „შალკეს“ წინააღმდეგ. იმ სეზონში აფელაი იქცა „-ს“ ძირითადი შემადგენლობის მოთამაშედ და სეზონის განმავლობაში 23 მატჩი ჩაატარა.

2011 წელს აფელაი იყიდა „ბარსელონამ“ 3 მილიონ ევროდ. „ბარსაში“ მისი დებიუტი შედგა 2011 წლის 5 იანვარს, ბილბაოს „ატლეტიკის“ წინააღმდეგ სათასო მატჩში. აფელაიმ მონაწილება მიიღო ჩემპიონთა ლიგის 2011 წლის ფინალში, ის შეცვლაზე შევიდა. 2011 წლის სექტემბერში მან სერიოზული ტრავმა მიიღო და 7 თვე გაუცდა. 2012 წლის 31 აგვისტოს აფელაი „ბარსელონამ“ იჯარის წესით გადასცა გერმანულ კლუბ „შალკეს“.

სანაკრებო კარიერა
აფელაი მიწვეული იყო მაროკოსა და ნიდერლანდების ეროვნულ ნაკრებებში. მან ეს უკანასკნელი აირჩია და პირველი მატჩი ჩაატარა 2007 წლის 28 მარტს სლოვენიის ნაკრების წინააღმდეგ ევრო 2008-ის შესარჩევ ტურნირზე. ვან ბასტენმა აფელაი წაუყვანა ევროპის 2008 წლის ჩემპიონატზე და შეცვლებზე შეჰყავდა იგი. ასევე შეცვლებზე შედიოდა აფელაი 2010 წლის მსოფლიოზე. პირველი გოლი მან 2010 წლის 12 ოქტომბერს შვედეთის ნაკრებს გაუტანა ევრო 2012-ის შესარჩევ რაუნდში. ევრო 2012-ზე მან პირველი ორი მატჩი სასტრარტო შემადგენლობაში დაიწყო. აფელაის ნაკრებში სულ 6 გოლი აქვს გატანილი.

სტატისტიკა
1შეიცავს სხვა გათამაშებებს, მათ შორის იოჰან კრუიფის თასს, ესპანეთის სუპერთასს, უეფა-ს სუპერთასს, საკონტინენტთაშორისო თასს და მსოფლიო საკლუბო ჩემპიონატს

ტიტულები
პსვ
ერედივიზია (4): 2004-05, 2005-06, 2006-07, 2007-08
ნიდერლანდების თასი (1) 2004-05
იოჰან კრუიფის თასი (1): 2008

ბარსელონა
ლა ლიგა (1): 2010-11
უეფა-ს ჩემპიონთა ლიგა (1): 2010-11
ესპანეთის სუპერთასი (1): 2011
უეფა-ს სუპერთასი (1): 2011
ფიფა-ს მსოფლიო საკლუბო ჩემპიონატი (1): 2011
კოპა დელ რეი (1): 2011-12

ინდივიდუალური
ნიდერლანდების წლის ახალგაზრდა ფეხბურთელი: (1): 2007
მარტინ მონტოია

მარტინ მონტოია ტორალბო (; დ. 14 აპრილი, 1991) — ესპანელი ფეხბურთელი, ესპანეთის პრიმერა დივიზიონის კლუბ „ვალენსიის“ მარჯვენა მცველი.

დაიბადა გავაში, ბარსელონაში, კატალონიაში. ფეხბურთის თამაში დაიწყო საფეხბურთო კლუბ „გავაში“, შემდეგ გადავიდა „ბარსელონას“ ახალგაზრდულ გუნდში. გუნდში გადაიყვანეს 2009 წელს.

2011 წლის 30 აპრილს შედგა მისი დებიუტი „ბარსელონას“ პირველ გუნდში, როდესაც მათ წააგეს „რეალ სოსიედადთან“ 1-2.

2011 წლის 25 აგვისტოს მონტოია ესპანეთის ნაკრების მთავარმა მწვრთნელმა, ვისენტე დელ-ბოსკემ გამოიძახა ლიხტენშტაინთან მატჩის წინ.

ტიტულები
საკლუბო
ბარსელონა
ესპანეთის ჩემპიონი (3): 2010/2011, 2012/2013, 2014/2015
ესპანეთის თასის მფლობელი (2): 2011/2012, 2014/2015; ფინალისტი (1): 2013/2014
ესპანეთის სუპერთასის მფლობელი (1): 2013; ფინალისტი (1): 2012
ჩემპიონთა ლიგის გამარჯვებული (1): 2014/15

სანაკრებო
ესპანეთი 21 წლ.
ევროპის ჩემპიონი (2): 2011, 2013
ზუგდიდის მუნიციპალიტეტის ცენტრალური ბიბლიოთეკა

ზუგდიდის მუნიციპალიტეტის ცენტრალური ბიბლიოთეკა — განათლებისა, კულტურისა და ინფორმაციის გავრცელების მნიშვნელოვანი ცენტრი ქალაქ ზუგდიდში. მოიცავს 17 სასოფლო ბიბლიოთეკა-ფილიალს. ესენია:
ახალაბასთუმანის სასოფლო ბიბლიოთეკა-ფილიალი
აბასთუმანის სასოფლო ბიბლიოთეკა-ფილიალი
დარჩელის სასოფლო ბიბლიოთეკა-ფილიალი
ზედა ეწერის სასოფლო ბიბლიოთეკა-ფილიალი
ინგირის სასოფლო ბიბლიოთეკა-ფილიალი
კოკის სასოფლო ბიბლიოთეკა-ფილიალი
კოკი-ხურჩის სასოფლო ბიბლიოთეკა-ფილიალი
ნარაზენის სასოფლო ბიბლიოთეკა-ფილიალი
ოდიშის სასოფლო ბიბლიოთეკა-ფილიალი
ორსანტიის სასოფლო ბიბლიოთეკა-ფილიალი
რუხის სასოფლო ბიბლიოთეკა-ფილიალი
ყულიშკარის სასოფლო ბიბლიოთეკა-ფილიალი
ჩხორიის სასოფლო ბიბლიოთეკა-ფილიალი
ცაიშის სასოფლო ბიბლიოთეკა-ფილიალი
ჭაქვინჯის სასოფლო ბიბლიოთეკა-ფილიალი
ჭკადუაშის სასოფლო ბიბლიოთეკა-ფილიალი

ისტორია
პირველი ბიბლიოთეკა ზუგდიდში შეიქმნა 1887 წელს, რომლის შესახებ ინფორმაცია გამოქვეყნდა 1888 წელს გაზეთებში „ივერია“ და „დროება“. ბიბლიოთეკა ოფიციალურად 1912 წლის 19 მაისს დაარსდა.

საბჭოთა პერიოდში მასობრივად დაიწყო კულტურული დაწესებულებების მშენებლობა, ბიბლიოთეკები მასობრივად გავრცელდა სოფლებშიც. შემდგომში საქალაქო ბიბლიოთეკა სარაიონო ბიბლიოთეკად გადაკეთდა, გაიზარდა წიგნადი ფონდი.

ქალაქ ზუგდიდსა და ზუგდიდის რაიონში 1990 წლისათვის ქალაქის ტერიტორიაზე 18, ხოლო რაიონში 80–მდე ბიბლიოთეკა იყო.

ბიბლიოთეკა დღეს
ზუგდიდის ბიბლიოთეკა დღეისათვის მოიცავს რამდენიმე განყოფილებას, მათ შორისაა:
აბონემენტი
დარბაზი
ამერიკული კუთხე
საბავშვო განყოფილება
ბავშვთა ოთახი
ავტომატიზაციის განყოფილება
ტექნიკური სერვისის განყოფილება
საინფორმაციო-ანალიტიკური განყოფილება
ერთიანი ფონდების სექტორი

ცენტრალურ ბიბლიოთეკას აქვს მასობრივი ღონისძიებების ჩატარების ტრადიცია. ბიბლიოთეკა აწყობს ბიბლიოთეკის დღეებს, ტრენინგებს, პრეზენტაციებს, შეხვედრებს, ინიციატორი და შემსრულებელია არაერთი მასობრივი ღონისძიებისა, რომელთა შორის ზოგიერთი უკვე ტრადიციად იქცა და ყოველწლიურად ტარდება.

ამერიკული კუთხე
ამერიკის საელჩოს ხელშეწყობით, 2007 წელს დაარსდა ამერიკული კუთხე, რომელიც 2009 წელს გაფართოვდა და გახდა თანამედროვე ტიპის უახლესი ტექნიკითა და მაღალი პოლიგრაფიული გამოცემის ლიტერატურით აღჭურვილი კუთხე. აღსანიშნავია, რომ საქართველოში ამერიკული კუთხე აქვს 8 ბიბლიოთეკას და მათ შორისაა ზუგდიდის მუნიციპალიტეტის ცენტრალური ბიბლიოთეკა.
მარკ მუნიესა

მარკ მუნიესა მარტინესი (დ. 27 მარტი, 1992) — ესპანელი ფეხბურთელი. თამაშობს ესპანეთის ლა ლიგის კლუბ „ჟირონაში“ იჯარით სტოკიდან, მცველის პოზიციაზე.

დაიბადა ლორე დე-მარში, ხირონაში, კატალონიაში. როდესაც მუნიესა იყო 15 წლის, მასთან კონტრაქტის გაფორმება სურდა „ლონდონის ჩელსის“. „ბარსელონას“ ახალგაზრდულ აკადემიაში წარმატებული ასპარეზობის შემდეგ, ის მზად იყო პირველ გუნდში გადასაყვანად 17 წლის ასაკში.

„ბარსელონას“ პირველ გუნდში მისი დებიუტი შედგა 2009 წლის 23 მაისს, ლა ლიგაში „ოსასუნასთან“ 1-0 წაგებულ მატჩში, სადაც ის შეცვლაზე შევიდა მოედანზე.

2011 წლის 15 თებერვალს მუნიესამ კლუბთან გააფორმა ახალი კონტრაქტი, რომლის მიხედვითაც მისი შეძენით დაინტერესებულ კლუბს მოუწევს 30 მილიონი ევროს გადახდა.

საკლუბო სტატისტიკა
ტიტულები
საკლუბო
ბარსელონა 
სეგუნდა დივიზიონი -ს პლეიოფის გამარჯვებული: 2009-2010

ბარსელონა
უეფა-ს ჩემპიონთა ლიგა: 2008–09
უეფა-ს სუპერთასი: 2009
ლა ლიგა: 2008–09
კოპა დელ რეი: 2008–09
ესპანეთის სუპერთასი: 2009, 2010

სანაკრებო
ესპანეთი 17 წლ.
17 წლამდელთა მსოფლიო ჩემპიონატი: მესამე ადგილი 2009

ესპანეთი 21 წლ.
21 წლამდელთა ევროპის ჩემპიონატი: 2013
ჯონათან დოს სანტოსი

ჯონათან დოს სანტოს რამირესი (; დ. 26 აპრილი, 1990, მეხიკო, მექსიკა) — მექსიკელი ფეხბურთელი. თამაშობს ესპანეთის პრიმერა დივიზიონის კლუბ „ვილიარეალში“, ნახევარმცველის პოზიციაზე. არის მექსიკის ეროვნული ნაკრების წევრი.

ტიტულები
საკლუბო
ბარსელონა
ესპანეთის ჩემპიონი (3): 2009/2010, 2010/2011, 2012/2013
ესპანეთის თასის მფლობელი (1): 2011/2012
ესპანეთის სუპერთასის მფლობელი (2): 2010, 2011
ჩემპიონთა ლიგის გამარჯვებული (1): 2010/11
უეფა-ს სუპერთასის გამარჯვებული (1): 2011
მსოფლიო საკლუბო ჩემპიონატისგამარჯვებული (2): 2009, 2011

სანაკრებო
მექსიკა
კონკაკაფის ოქროს თასის მფლობელი (1): 2015
მარკ ბარტრა

მარკ ბარტრა არეგალი (; დ. 15 იანვარი, 1991, სანტ-ჟაუმე-დელს-დომენსში, ტარაგონა) — ესპანელი ფეხბურთელი, თამაშობს ლა ლიგის კლუბ ბეტისის „რეალში“ ცენტრალური მცველის პოზიციაზე.

დაიბადა სანტ-ჟაუმე-დელს-დომენსში, ტარაგონაში, კატალონიაში. 11 წლის ასაკში გადავიდა „ბარსელონას“ ახალგაზრდულ აკადემიაში, მანამდე თამაშობდა „ესპანიოლში“.

2010 წლის 14 თებერვალს, 19 წლის ასაკში შედგა ბარტრას დებიუტი პირველ გუნდში, როდესაც ხეფრენ სუარესი შეცვალა 30-ე წუთზე მადრიდის „ატლეტიკოსთან“ 1-2 წაგებულ მატჩში.

ტიტულები
საკლუბო
ბარსელონა: (13)
ესპანეთის ჩემპიონი (5): 2009–10, 2010–11, 2012–13, 2014–15 და 2015–16
ესპანეთის თასის მფლობელი (3): 2011–12, 2014–15 და 2015–16; ფინალისტი (1): 2013–14
ესპანეთის სუპერთასის მფლობელი (1): 2013
უეფა-ს ჩემპიონთა ლიგა (2): 2010–11 და 2014–15
უეფა-ს სუპერთასი (1): 2015
ფიფა-ს მსოფლიო საკლუბო ჩემპიონატი (1): 2015
ბორუსია დორტმუნდი: (1)
გერმანიის საფეხბურთო თასი (1): 2016–17

სანაკრებო
ესპანეთი 21 წლ.
უეფა-ს ევროპის 21 წლამდე ფეხბურთელთა ჩემპიონატი (2): 2011, 2013
ადამიანის რეპროდუქცია

ადამიანის რეპროდუქცია — დაბადების მომენტში ჩვილი დედის სხეულიდან გამოდის და საკუთარ ცხოვრებას იწყებს. მაგრამ სინამდვილეში, მისი სიცოცხლე ცხრა თვით ადრე დაიწყო, როდესაც ერთმა სპერმატოზოიდმა კვერცხუჯრედი გაანაყოფიერა. შემდგომ თვეებში კვერცხუჯრედი გაიყო, გამრავლდა და ერთი უჯრედიდან ახალ ადამიანად გადაიქცა.

სპერმატოზოიდები ქალის სხეულში სქესობრივი კავშირის დროს გადადის. დაახლოებით 300 მილიონი სპერმატოზოიდიდან კვერცხუჯრედამდე მხოლოდ რამდენიმე ასეული აღწევს. იმისთვის, რომ ქალი დაფეხმძიმდეს, საკმარისია კვერცხუჯრედი ერთმა სპერმატოზოიდმა გაანაყოფიეროს.

ნაყოფის განვითარება
განაყოფიერების შემდეგ კვერცხუჯრედი ზრდასა და განვითარებას იწყებს. ერთ კვირაში ის უკვე 100-ზე მეტი უჯრედისგან შემდგარ სფეროდ გადაიქცევა. თავდაპირველად ყველა უჯრედი ერთმანეთს ჰგავს, მაგრამ მალე შეიცვლება და ნაყოფის კუნთებად, ძვლებად, სისხლად, გულად, თვალებად და ყურებად გადაიქცევა.

რვა კვირის შემდეგ ნაყოფი სიგრძეში სამ სანტიმეტრს აღწევს, მაგრამ ყველა ორგანო უკვე თავ-თავიანთ ადგილებზეა. ნაყოფი ზრდას კიდევ შვიდ თვეს განაგრძობს. ის ტივტივებს სითხეში, რომელიც მას რყევისა და ბიძგებისგან იცავს.

დაბადება
ჩამოყალიბების პროცესში მყოფ ნაყოფს დედის სხეული იცავს. როდესაც ბავშვს კუნთები უვითარდება, დედა მუცელში ბავშვის მოძრაობას გრძნობს. ცხრა თვის შემდეგ ნაყოფი თითქმის მთელ სივრცეს იკავებს და ბევრს ვეღარ მოძრაობს. ამ პერიოდის შემდეგ ნაყოფის ჩამოყალიბება დასრულებულია. მშობიარობა მაშინ იწყება, როდესაც დედის ჰორმონები საშვილოსნოს კუნთების შეკუმშვას იწყებს. სხვა ჰორმონები საშვილოსნოს კუნთების შეკუმშვას იწვევს, რის შედეგადაც ნაყოფი თანდათან საშოსკენ გამოიდევნება.

ძლიერი ჭინთვების შედეგად ბავშვი დედის სხეულს ტოვებს და გარე სამყაროში გამოდის. მშობიარობის უმეტეს შემთხვევაში ბავშვი თავით გამოდის და მაშინვე სუნთქვას იწყებს. ახალშობილის სიცოცხლე მშობელზე ან მომვლელეზეა დამოკიდებული, რომლებმაც ის დაბადებიდან მრავალი თვის მანძილზე რძითა და სითბოთი უნდა უზრუნველყონ და დაიცვან ყოველგვარი საფრთხისგან.
პედრო როდრიგეს ლედესმა

პედრო ელიესერ როდრიგეს ლედესმა (; დ. 28 ივლისი, 1987), საზოგადოდ ცნობილი, როგორც პედრო ან პედრიტო — ესპანელი ფეხბურთელი. „ლაციოს“ თავდამსხმელი.

კარიერა
2009–2010 წლების სეზონში ის გახდა პირველი ფეხბურთელი „ბარსელონაში“, რომელმაც გოლი გაიტანა ექვს სხვადასხვა გათამაშებაში.

მიღწევები
საკლუბო
ბარსელონა:(20)
ესპანეთის ჩემპიონი (5): 2008/09, 2009/10, 2010/11, 2012/13, 2014/15
ესპანეთის თასის მფლობელი (3): 2008/09, 2011/12, 2014/15
ესპანეთის სუპერთასის მფლობელი (4): 2009, 2010, 2011, 2013
ჩემპიონთა ლიგის გამარჯვებული (3): 2008/09, 2010/11, 2014/15
უეფა-ს სუპერთასის მფლობელი (3): 2009, 2011, 2015
მსოფლიო საკლუბო ჩემპიონატის გამარჯვებული (2): 2009, 2011

ჩელსი:(3)
უეფა-ს ევროპის ლიგა (1): 2018/19
პრემიერ ლიგა (1): 2016/17
ინგლისის ასოციაციის თასი (1): 2017/18
ინგლისის ლიგის თასის ფინალისტი: 2018/19

სანაკრებო
ესპანეთი:(2)
მსოფლიო ჩემპიონი: 2010
ევროპის ჩემპიონი: 2012

ინდივიდუალური
ასტურიის პრინცის ჯილდო: 2010
მორგან დე სანქტისი

მორგან დე სანქტისი (; დ. 26 მარტი, 1977) — იტალიელი ფეხბურთელი, სერია -ს კლუბ „ნაპოლის“ და იტალიის ეროვნული ნაკრების მეკარე.

სერია -ს კლუბ „პესკარაში“ 3 წლის თამაშის შემდეგ გადავიდა „იუვენტუსში“. ორ სეზონში მხოლოდ სამჯერ ითამაშა და გადავიდა „უდინეზეში“ 1999 წელს.

2009 წლის 24 ივლისს „ნაპოლიმ“ დე სანკტისი შეიძინა „სევილიასგან“ €1,5 მილიონის საფასურად.

კარიერის სტატისტიკა
ჯანლუკა გრავა

ჯანლუკა გრავა (; დ. 7 მარტი, 1977) — იტალიელი ყოფილი ფეხბურთელი, თამაშობდა როგორც ცენტრალური, ასევე მარჯვენა მცველის პოზიციაზ. კარიერა დაასრულა 2013 წელს, სერია -ს კლუბ „ნაპოლიში“.

სერია -ში მისი დებიუტი შედგა 30 წლის ასაკში, როდესაც „ნაპოლიმ“ 5-0 გაიმარჯვა „უდინეზესთან“ 2007 წლის 2 სექტემბერს. იტალიის სხვადასხვა დივიზიონებში მონაწილეობა მიუღია 350-ზე მეტ მატჩში.

2005 წლიდან იცავდა „ნაპოლის“ ღირსებას. 2011 წლის 1 ივლისს მან კლუბთან კონტრაქტი გაახანგრძლივა. 2012-13 წლების სეზონის დასრულების შემდეგ კარიერა დაასრულა.
სიამის კატა

სიამის კატა — კატის ერთ-ერთი სახეობა, რომლის ისტორია სავარაუდოდ ტაილანდიდან იღებს სათავეს. ის გამოირჩევა კატის სხვა სახეობებისაგან თავისი გარეგნობით და ხასიათით. იშვიათად გვხვდება ქართულ ოჯახებში.

ლეგენდები წარმოშობის შესახებ
სიამის კატა უხსოვარი დროიდან იყო სიამის სამეფოში (ტაილანდი). სუფთა ჯიშის კატას კუდი წატეხილი აქვს, ამაც განაპირობა რამდენიმე ლეგენდის წარმოშობა. ერთ–ერთის თანახმად, ტაილანდში მყოფი კატები ძვირფას ვაზბს და ჭურჭლებს დარაჯობდნენ. ისინი ჭურჭლის გარშემო წვებოდნენ და კუდს ვაზის ყელში ყოფდნენ, ამიტომ კუდმა ასეთი ფორმა მიიღო. მეორე ლეგენდის მიხედვით, როცა სიამის პრინცები საბანაოდ მიდიოდნენ, თავიანთ ძვირფას ბეჭდებს კატების კუდებზე აცვამდნენ. კატებს კუდების მოგრეხვა უწევდათ, რომ ბეჭდები არ დაეკარგათ. თუმცა, ერთ კატას მაინც დაეკარგა ბეჭედი. ამის შემდეგ მათ კუდებს უნასკვავდნენ. სხვა ლეგენდის მიხედვით, ერთ პრინცესას ყაჩაღები მისდევდნენ. პრინცესა სასახლეში ჩაიკეტა, მისმა ერთგულმა კატამ კი გასაღების ჭუჭრუტანაში კუდი შეყო, რომ ყაჩაღებს ვერ გაეღოთ. ასე დარჩა კუდი მოტეხილი.

სიამის კატა ძველ ეგვიპტეში
კაცობრიობის ცივილიზაციის განვითარებასთან ერთად კატებმა სიმბოლური და რელიგიური მნიშვნელობა შეიძინეს. ეგვიპტეში კატა მიწისქვეშა სამეფოს მბრძანებლად ითვლებოდა. როცა კატა კვდებოდა, მას ბალზამირებას უკეთებდნენ და დიდი პატივით მარხავდნენ. ეგვიპტეში კატების სასაფლაოებს ჰექტრობით მიწები ეკავა.
ლევან უჩანეიშვილი

ლევან უჩანეიშვილი (დ. 15 დეკემბერი, 1958, თბილისი, საქართველოს სსრ, სსრკ) — ქართველი მსახიობი.

დაიბადა 1958 წლის 15 დეკემბერს ქალაქ თბილისში. 1979 წელს დაამთავრა შოთა რუსთაველის სახელობის თეატრალური ინსტიტუტი. დაიწყო როგორც კინოსტუდია „ქართული ფილმის“ მსახიობმა. კინოში იღებენ 1976 წლიდან. 1980-იანი წლების განმავლობაში როლებს იღებდა ქართულ ფილმებში. აღსანიშნავია ფილმები „სახლი ლესნაიაზე“, „კუკარაჩა“, „მამაკაცები და სხვები“, „სპირალი“ და სხვა.

1990-იანი წლებიდან ცხოვრობს და მოღვაწეობს აშშ-ში, სადაც მონაწილეობას იღებს ჰოლივუდის ფილმებში, რომელთაგან აღსანიშნავია: „დამოუკიდებლობის დღე“ (1996), „ბლეიდი“ (1998), „პრეზიდენტის თვითმფრინავი“ (1997), „ვირუსი“ (1999), „25-ე საათი“ (2002) და სხვა. მონაწილეობა აქვს მიღებული ტელესერიალ „საიდუმლო მასალების“ ერთ-ერთ ეპიზოდში. აგრეთვე იღებენ რუსეთის კინოსტუდიები.

ფილმოგრაფია
1979: „ქორწინება იმერულად“ რეჟისორები ნელი ნენოვა, გენო წულაია
1980: „სახლი ლესნაიაზე“ (სტამბის მუშა) რეჟ. ნიკოლოზ სანიშვილი
1980: „მშობლიურო ჩემო მიწავ (რაიკომის მდივანი)“ (რეზო იმედაძე) რეჟ. რევაზ (რეზო) ჩხეიძე
1981: „წისქვილი ქალაქის გარეუბანში“ რეჟ. რეზო ესაძე
1981: „ყოჩაღად, პაპებო!“ რეჟისორები ნელი ნენოვა, გენო წულაია
1982: „კუკარაჩა“ (კუკარაჩა) რეჟისორები სიკო დოლიძე, ქეთი დოლიძე
1983: „წიგნი ფიცისა“ რეჟისორები გრიგოლ (გიგა) ლორთქიფანიძე, ამირან დარსაველიძე
1983: „ჯადოსნური ღამე“ (ოჩოპინტრე) რეჟ. თემურ ფალავანდიშვილი
1984: „ამბავი სურამის ციხისა“ რეჟისორები დოდო აბაშიძე, სერგო (სარგის) ფარაჯანოვი
1985: „მამაკაცები და სხვები“ რეჟ. ვახტანგ (ბუბა) კიკაბიძე
1985: „ვინ არის მეოთხე?“ (სავკა) რეჟ. ოთარ კობერიძე
1987: „უკვდავი სული“ (დოკუმენტური ფილმი) რეჟისორები შერგილ შონია, ზურაბ შანიძე
1988: „გამოცხადება“ რეჟ. გიორგი (გია) მატარაძე
1988: „დანაშაული მოხდა“ რეჟ. ნანა მჭედლიძე
1989: „ცხოვრება დონ კიხოტისა და სანჩოსი“ რეჟ. რევაზ (რეზო) ჩხეიძე
1990: „სპირალი“ (რამაზ კორინთელი) რეჟ. გიული ჭოხონელიძე
1990: „შევარდენი“ რეჟისორები კობა წაქაძე, გრეგ პალმერი
1992: „სტალინი“ (კაგანოვიჩი) (აშშ)
1996: „დამოუკიდებლობის დღე“ 
1997: „იასამანი“ რეჟ. ილია ჩაჩანიძე
1997: „პრეზიდენტის თვითმფრინავი“ (ტერორისტი) (აშშ, გერმანია)
1998: „ “ (აშშ)
1998: „ბლეიდი“ 
1999: „ვირუსი“ (აშშ, საფრანგეთი)
2000: „ზაფხული, ანუ 27 დაკარგული კოცნა“ რეჟ. ნანა ჯორჯაძე
2002: „25-ე საათი“ (აშშ)
2002: „ოლიგარქი“ (ლარი თეიშვილი) (რუსეთი) რეჟ. პავლე ლუნგინი
2004: „ადამიანი ამფიბია“ (რუსეთი) რეჟ. ალექსანდრე ათანესიანი
2004: „შავი პრინცი“ (რუსეთი) რეჟ. ანატოლი ივანოვი
2006: „წარსულის აჩრდილები“ (აშშ)
2006: „მემკვიდრეობა“ (იურისტი) რეჟ. გელა ბაბლუანი
2006: „ნადირობა შავ მგელზე“ (აშშ, რუსეთი) რეჟ. გიორგი გავრილოვი
ხოროგი

ხოროგი — ქალაქი ტაჯიკეთის სამხრეთში, მთიანი ბადახშანის ავტონომიური ოლქის დედაქალაქი. მდებარეობს ავღანეთის საზღვარზე. მდინარე ფანჯისა და ღუნდის შეერთების ადგილას. დუშანბედან 525 კმ-ში, ზღვის დონიდან 2200 მეტრზე.

2010 წლის მონაცემებით, ხოროგის მოსახლეობა 30 000 ადამიანს შეადგენს. ცხოვრობენ ძირითადად პამირისპირა ხალხები.

ქალაქის აღმოსავლეთით მდებარეობს პამირის ბოტანიკური ბაღი, რომელიც ზღვის დონიდან მდებარეობით (2320 მ) მეორეა მსოფლიოში ნეპალის ბოტანიკური ბაღის შემდეგ.
ისააკ კუენკა

ხუან ისააკ კუენკა ლოპესი (; დ. 27 აპრილი, 1991) — ესპანელი ფეხბურთელი, საფეხბურთო კლუბ „გრანადის“ ნახევარმცველი.

კარიერა
ადრეული წლები
კუენკამ ფეხბურთის თამაში დაიწყო 2001 წელს, „ესპანიოლის“ სკოლაში, როდესაც იგი იყო 10 წლის. 2003 წელს კი გაწევრიანდა „ბარსელონას“ აკადემიაში. 2006 წელს დაბრუნდა მშობლიურ ქალაქის კლუბ „რეუს დეპორტიუში“. 2008 წელს კი ჩაირიცხა „დამის“ რიგებში. 2009 წელს დაბრუნდა „ბარსელონაში“.

ბარსელონა 
2010 წელს კუენკა გამოცხადდა „ბარსელონა -ს“ შემადგენლობაში, ამის შემდეგ იგი 1 წლიანი არენდით ასპარეზობდა კატალონიურ „საბადელში“, რომელიც სეგუნდა დივიზიონში გამოდიოდა.

„საბადელის“ შემადგენლობაში მან ჩაატარა 32 მატჩი და გაიტანა 4 გოლი.

ისააკის დებიუტი „ბარსელონა “-ს შემადგენლობაში შედგა 2011 წლის 4 სექტემბერს, „კარტახენის“ წინააღმდეგ, სადაც მან გოლის გატანა შეძლო.

ბარსელონა
კუენკა პირველად „ბარსელონას“ ძირითად შემადგენლობაში გამოჩნდა 19 ოქტომბერს. ამ შეხვედრაში ლურჯ-ბროწეულის ფერები მასპინძლობდნენ „ვიქტორია პლზენს“, ისააკი კი მოედანზე გამოჩნდა მატჩის 88 წუთზე, დავიდ ვილიას ნაცვლად.

25 ოქტომბერს კი მისი დებიუტი ესპანეთის პრიმერა დივიზიონში შედგა „გრანადას“ წინააღმდეგ, იგი შეხვედრის 90 წუთზე შემოვიდა მოედანზე.

29 ოქტომბერს, „მალიორკის“ წინააღმდეგ მან თავის კარიერაში პირველი გოლი გაიტანა „ბარსელონას“ მაისურით.

31 იანვარს კი მან გაახანგრძლივა კონტრაქტი ბარსასთან 2015 წლის ივნისამდე.

ბარსელონის შემდეგ
2012–2013 წლების სეზონში კუენკამ ფეხი ვერ მოიკიდა „ბარსელონის“ ძირითად გუნდში და იჯარის წესით ჩაირიცხა ამსტერდამის „აიაქსში“. ნიდერლანდურ კლუბში ჩაატარა მხოლოდ 3 მატჩი. 2013–2014 წლების სეზონში „ბარსელონის“ ძირითად გუნდში არ უთამაშია, 2014–2015 წლების სეზონიდან კი „დეპორტივო ლა-კორუნიას“ ფეხბურთელი გახდა. 27 ჩატარებულ შეხვედრაში შეძლო 2 გოლის გატანა.

მომავალი სეზონიდან ჩაირიცხა თურქულ „ბურსასფორში“, სადაც ჩემპიონატში ჩაატარა 12 მატჩი, აქედან მხოლოდ 2 სრულად, შეძლო 1 გოლის გატანა.

2015 წლიდან „გრანადის“ ფეხბურთელია.

ტიტულები
ბარსელონა
მსოფლიო საკლუბო ჩემპიონატი: 2011
ესპანეთის თსი: 2011/12

აიაქსი
ნიდერლანდების ჩემპიონი: 2012/13
სოღდის ოლქი

სოღდის ოლქი — ოლქი ტაჯიკეთში. დაარსდა 1939 წელს და ეწოდა ლენინაბადის ოლქი. 2010 წლის 10 ნოემბერს ეწოდა სოღდის ოლქი.

ადმინისტრაციული ცენტრი — ხუჯანდი.
ფართობი — 25 400 კმ²,
მოსახლეობა — 2 217 000 კაცი (2010)
ტაჯიკები - 67,9 %
ყირგიზები - 29,1 %
რუსები - 1,3 %

ისტორია
დაარსდა 1939 წლის 27 ოქტომბერს. შედიოდა ისტორიული სოგდიანის შემადგენლობაში.
ხატლონის ოლქი

ხატლონის ოლქი — ოლქი ტაჯიკეთში. დაარსდა 1992 წელს.

ადმინისტრაციული ცენტრი — ყურღანთეფა.
ფართობი — 24 800 კმ²,
მოსახლეობა — 2 676 000 კაცი (2010)
ტაჯიკები - 78,6 %
ყირგიზები - 17,9 %
რუსები - 3,5 %

ისტორია
დაარსდა 1992 წლის 2 დეკემბერს ყულიაბისა და ყურღანთეფის ოლქების და ასევე ქალაქ ნურეკის შეერთების შედეგად.